OpenLLM-France/wikimedia huggingface dataset:
# Clannad

CLANNAD (クラナド "Kuranado") és una novel·la visual publicada l'any 2004, en la seva primera edició, per la companyia de videojocs Key. Seria el tercer videojoc de la companyia i el primer per a tots els públics no incloent, per tant, escenes sexuals. Amb el pas del temps, i a causa de la bona acollida que va tenir la història, serà adaptada a diversos formats. El dia 4 d'octubre de 2007 es comença a emetre un anime que durarà fins al 20 de març de 2008 en emissió, sent així una primera temporada que constaria de 22 episodis amb el mateix nom que el format original (CLANNAD). I que continuaria l'any següent en una segona temporada anomenada CLANNAD - after story també de 22 episodis que s'emetria des del 2 d'octubre de 2008 fins al 12 de març de 2009. A més d'altres adaptacions, entre les quals destaquen diversos mangues, OVA i fins i tot una pel·lícula estrenada el 2007.
La història segueix la vida de l'Ozakaki Tomoya, un noi que en el seu últim any a l'institut, sense cap mena de propòsit vital viurà sense gaire preocupacions ni objectius. Però el dia que de camí a l'institut es trobi amb una noia estranya el seu destí començarà a canviar. En la novel·la visual original el jugador pot triar cap on es dirigeix la història fent així que el protagonista es relacioni més amb una noia o una altra i així coneixent els problemes de cadascuna. Tanmateix, quan el jugador hagi estat capaç de reunir tots els finals satisfactoris podrà entrar en una nova part de la història anomenada After Story la qual donarà una conclusió única i definitiva a tot el que ha ocorregut.

## Referències

* ↑ «Pàgina oficial del producte».
* ↑ «Pàgina oficial de Key».
* ↑ «Pàgina oficial de l'anime».
* ↑ «pàgina oficial de l'anime».
* ↑ «Fitxa de la pel·lícula». anidb.net.
# CTRL

* Aquest article tracta sobre el programa de televisió. Si cerqueu la tecla d'ordinador, vegeu «Ctrl».
CTRL és un programa de Televisió de Catalunya que es va emetre per primera vegada el 6 de desembre de 2021. Es tracta de set capítols enfocats únicament a les noves tecnologies.

## Referències

* ↑ Ràdio, Catalunya. «Popap - Com és "CTRL", el nou programa de cultura digital de TV3?». [Consulta: 31 desembre 2021].
# Conservatori Superior de Música d'Aragó

El Conservatori Superior de Música d'Aragó (CSMA) és un centre de formació musical situat a Saragossa. S'hi imparteixen les titulacions superiors de Composició, Direcció i Interpretació. Dins aquesta darrera, s'hi ofereixen els itineraris següents: acordió, arpa, cant, clarinet, clavecí, contrabaix, fagot, flauta de bec, flauta travessera, guitarra, instruments de pua, oboè, orgue, percussió, piano, saxòfn, trombó, trompa, trompeta, tuba, viola, violí i violoncel. El 2018 el centre va ampliar la seva oferta començant a impartir els màsters de música contemporània i de música de conjunt.
El curs 2018/1019 el conservatori va comptar amb 320 matriculats i més d'un centenar de docents. Les seves instal·lacions compten amb 50 aules, 40 cabines d'estudi i un auditori amb 460 places.

## Referències

* ↑ «https://www.accioncultural.es/es/conservatorio-superior-de-musica-de-aragon-csma». [Consulta: 27 novembre 2019].
* ↑ «https://www.zaragoza.es/sede/servicio/equipamiento/12480». [Consulta: 27 novembre 2019].
* 1 2 «http://aragonhoy.aragon.es/index.php/mod.noticias/mem.detalle/id.229584». [Consulta: 27 novembre 2019].
# Goudelin

Goudelin (en bretó Goudelin) és un municipi francès, situat a la regió de Bretanya, al departament de Costes del Nord. L'any 2006 tenia 1.552 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.145 | 1.243 | 1.186 | 1.267 | 1.258 | 1.357 | 1.552 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Arsène Savidan | |
| 2008- | Didier Morin | |
# Clane

Clane (en gaèlic irlandès Claonadh) és una vila d'Irlanda, al comtat de Kildare, a la província de Leinster. Es troba als marges del riu Liffey, a 32 kilòmetres de Dublín.

## Història

La ciutat probablement deu el seu origen a la fundació d'una abadia al segle vi, del 520 quan Sant Ailbe, bisbe de Ferns, va fundar una abadia a Clane, i va nomenar-ne primer abat Sant Senchel l'Ancià. Es creu que Sant Ultan Tua, qui solia posar una pedra a la boca per evitar parlar durant la Quaresma, i el seu germà Fotharnaise, han estat enterrats a Clane. Eren germans de Maighend, abat de Kilmainham, qui potser va donar nom a la parròquia i a l'església de Mainham, prop de Clane.
Encara es troben les ruïnes del monestir franciscà fundat a Clane en 1272 per Sir Gerald FitzMaurice, 3r Lord Ophaly. En 1542 el comissionat d'Enric VIII va concedir el lloc i recintes de la Casa dels Frares de Clane a Robert Eustace, Roger Roche i Ed Brown per 177 £. A més unes 28 hectàrees de terra del veïnatge pertanyien a l'església.
La parròquia de Clane té la distinció de ser el lloc on va esclatar la rebel·lió irlandesa de 1798; des d'aquí van sortir les milícies de North Cork que ocuparen les casernes temporals de Prosperous i atacaren un regiment de cavalleria gal·lès anomenat "Ancient Britons"; i van morir el capità Swayne i la majoria dels soldats.

## Personatges

* Charles Handy
* Graham Hopkins, músic
* Josef Locke, tenor
* Charles Wolfe, poeta
* Theobald Wolfe Tone, patriota
* Ron Wood, músic

## Referències

* ↑ «Clane - Co. Kildare».

## Enllaços externs

* web parroquial
* Web de la vila
* Beautiful Clane
* local college website
* Llista de propietaris en 1851 a Clane, Balraheen, Killybegs, Mainham i Bodenstown
Viccionari
# Fox terrier xilè

El Terrier xilè (també anomenat fox terrier xilè) és la primera raça de gos de Xile. L'aligot, com també se l'anomena, és una raça que data de finals del segle xix, originada a partir de la barreja del Fox terrier anglès i dels gossos que hi havia a l'arribada dels espanyols.
El seu color principal és el blanc, que és acompanyat per taques negres i cafès. Té potes allargades i fines, les quals són molt útils per saltar i córrer (a grans velocitats). Tenen una aparença felina, ja que s'encorben com els gats, i solen saltar a grans altures sense fer-se mal.
Des de fa alguns anys que l'Associació Gremial de Criadors i Expositors de Gossos de Xile (ACEP, AG) ha desenvolupat el projecte de la qual pretén ser la primera raça de gossos de Xile reconeguda oficialment, període en què s'han organitzat mostres especialitzades, s'ha implementat un sistema d'identificació i s'ha format un equip de treball entusiasta i estudiós d'aquests gossos.
Tal ha estat l'impacte i la resposta dels amants dels gossos en pro d'aquesta raça a Xile, que des de fa algun temps ha estat integrada al Grup 11 pel Kennel Club de Xile (KCC), amb la vènia de la Federació Cinològica Internacional (FCI).

## Descripció

Pell: Llisa, "enganxada al cos", sense arrugues i/o plecs. Pelatge: El pèl curt, llis, atapeït i llustrós; cobreix tot el cos del gos, presentant més fi en les orelles, coll, a la part interior i inferior de les extremitats anteriors i darrere de les cuixes.
Color: El color predominant és el blanc, que cobreix la totalitat del cos incloent coll i cua, exceptuant el cap i les orelles. Aquesta zona presenta coloració negra i foc o marró i foc, estant el color foc distribuït simètricament sobre els ulls, totes dues galtes i a l'interior de les orelles. Existeix també una varietat una mica més escassa que, en lloc de presentar coloració negre i foc o marró i foc en les zones anteriorment descrites, presenten coloració únicament negra o foc. En ambdues varietats, (tricolors o bicolors) són molt apreciats els exemplars que presentin una taca blanca a la zona surcofrontal i sota les galtes, distribuïdes harmoniosament. S'accepten exemplars amb taques de color (segons la varietat) al coll, esquena i/o cua, però és desitjable el cos exclusivament blanc.
Mida i pes: Talla: mascles de 32 a 38 cm, femelles, de 28 a 35 cm, permetent-se un marge d'1 cm per sobre o per sota d'aquestes mesures sempre que l'exemplar guardi les proporcions que li permetin desenvolupar de manera òptima la funció per a la que està destinat. Pes: Mascles: de 6 a 8 k.; Femelles: de 5 a 7 k.

## Enllaços externs

* Club Nacional del Terrier Chileno (CNTC CHILE)
* Kennel Club de Chile
# Gorham (Maine)

Gorham és una població dels Estats Units a l'estat de Maine (EUA). Segons el cens del 2000 tenia 14.141 habitants.

## Demografia

Segons el cens del 2000, Gorham tenia 14.141 habitants, 4.875 habitatges, i 3.529 famílies. La densitat de població era de 107,8 habitants/km².
Dels 4.875 habitatges en un 38,7% hi vivien nens de menys de 18 anys, en un 59,2% hi vivien parelles casades, en un 10% dones solteres, i en un 27,6% no eren unitats familiars. En el 20,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,11.
Per edats la població es repartia de la següent manera: un 25,9% tenia menys de 18 anys, un 13,7% entre 18 i 24, un 28,9% entre 25 i 44, un 21,5% de 45 a 60 i un 10% 65 anys o més.
L'edat mediana era de 34 anys. Per cada 100 dones de 18 o més anys hi havia 90,2 homes.
La renda mediana per habitatge era de 50.316 $ i la renda mediana per família de 55.434 $. Els homes tenien una renda mediana de 37.828 $ mentre que les dones 30.394 $. La renda per capita de la població era de 21.174 $. Entorn del 5,1% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gorham». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Gorham». American Fact Finder. Oficina del Cens dels Estats Units, 12-01-2010.
# Kubilay Türkyilmaz

Kubilay Türkyilmaz (4 de març 1967 a Bellinzona) és un exfutbolista suís, de pares turcs.
Defensà els colors de molts clubs durant la seva carrera, entre els quals destaquen el Servette FC o Grasshoppers a Suïssa, el Bolonya o el Brescia Calcio a Itàlia, o el Galatasaray SK a Turquia.
Fou internacional amb la selecció suïssa, de la que fou màxim golejador (compartit amb Max Abegglen) amb 34 gols en 62 partits, entre 1988 i 2001. El rècord fou batut per Alexander Frei el 2008. Participà en l'Eurocopa 1996, on marcà el gol de Suïssa contra Anglaterra en el partit inaugural (1-1 a Wembley).

## Palmarès

* Lliga turca de futbol: 1994
* Lliga suïssa de futbol: 1996, 1998

## Referències

* ↑ Kubilay Türkyilmaz - Goals in International Matches
* ↑ Frei breaks record, Swiss beat Liechtenstien
# CTE

CTE té els següents significats:
* Companyia de Treballadors Estrangers, grup de treballadors estrangers a França durant la Segona Guerra Mundial.
* Companyia Transatlántica, companyia naval espanyola de transport marítim.
* Cinéma Tout Ecran, festival de cinema a Ginebra.
* Código Técnico de la Edificación a Espanya.
# Projapígids

Els projapígids (Projapygidae) constitueixen una família d'hexàpodes pertanyents a l'ordre dels diplurs.

## Gèneres

* Biclavula San Martín, 1963
* Pentacladiscus San Martín, 1963
* Projapyx Cook, 1899
* Symphylurinus Silvestri, 1909

## Referències

* ↑ «Diplura Family Listing». Biology Catalog. Texas A&M University, 2006. [Consulta: 27 juliol 2010].

## Bibliografia

* Pagés, J. 1956. Un diploure projapygidé inédit du Vénézuela. Memorie del Museo Civico di Storia Naturale di Verona 5:107–114.
* San Martín, P.R. 1963. Pentacladiscus y Biclavula, dos géneros nuevos de Projapygidae (Diplura)de Sudamérica. Comunicaciones Zoológicas del Museo de Historia Natural de Montevideo,7(100):1-33, láms. 1-11.
* Smith, L. M. 1960. The family Projapygidae and Anajapygidae (Diplura) in North America. Annals of the Entomological Society of America 53: 575–583.
* Wygodzinsky, P. 1941. Uma especie nova de Symphylurinus (diplura, Projapygidae) do Brasil. Revista de Entomología 3: 532–534.
# Christine Larsen

Christine Larsen (Coquitlam, 15 de desembre de 1967) és una nedadora canadenca de natació sincronitzada retirada que va arribar a ser subcampiona olímpica a Atlanta 1996 en el concurs per equips.

## Carrera esportiva

Als Jocs Olímpics de 1996 celebrats a Atlanta (Estats Units) va guanyar la medalla de plata en el concurs per equips, després dels Estats Units (or) i per davant del Japó (bronze), al costat de les seves companyes d'equip que van ser: Karen Clark, Sylvie Frechette, Janice Bremner, Karen Fonteyne, Erin Woodley, Cari Read, Lisa Alexander, Valerie Hould-Marchand i Kasia Kulesza.

## Referències

* ↑ Fitxa. Arxivat 2012-11-07 a Wayback Machine. Sports Reference. Consultat el 20 d'abril de 2018.
# Filarc

Filarc (grec antic: Φύλαρχος, llatí: Phylarchus) fou un historiador grec contemporani d'Arat de Sició. Es desconeix el seu lloc de naixement: la Suïda esmenta Atenes, Nàucratis i Sició, mentre que Ateneu de Nàucratis dubta entre les dues primeres. Hauria viscut a la segona meitat del segle iii aC.
Polibi ataca el seu crèdit com a historiador per la seva parcialitat amb Cleòmenes III i el seu odi a Arat i els aqueus (Polibi queia en l'error contrari).
La Suïda atribueix sis obres a Filarc:
* στορίαι en 28 llibres que descriu l'expedició de Pirros al Peloponès
* Τὰ κατὰ τὸν Αντίοχον καὶ τὸν Περγαμηνὸν Εὐμένη
* ̓Επιτομὴ μυθικὴ περὶ τη̂ς του̂ Διὸς ἐπιφανείας, obra única, si bé la Suïda l'esmenta com a dues amb el títol general de ̓Επιτομὴ μυθική, i la primera part com Περὶ τη̂ς του̂ Διὸς ἐπιφανείας.
* Περὶ εὐρημάτων
* Περεμβάσεων βιβλία
* Αγραφα, no esmentada per la Suïda
# Gori vatra

Gori vatra (bosnià: El foc és ardent) és una pel·lícula de comèdia dramàtica de Bòsnia i Hercegovina dirigida per Pjer Žalica. Va ser llançat l'any 2003.

## Argument

La trama té lloc a la petita ciutat de Tešanj a la Federació de Bòsnia i Hercegovina, dos anys després de la Guerra de Bòsnia. La ciutat està dominada per la corrupció, la prostitució i el crim organitzat. La gent de Tešanj viu en pau, encara que les cicatrius de la guerra són visibles a tot arreu de la ciutat, així com a l'ànima de la gent. Després de la guerra, la població de Tešanj es compon gairebé exclusivament de bosníacs. Els serbis viuen ara als pobles dels voltants.
S'anuncia que els EUA el president Bill Clinton farà una visita a la ciutat. Els buròcrates occidentals arriben a Tešanj per supervisar els preparatius de la visita. Tot a la ciutat ha d'anar en ordre, inclosa la falsa fraternitat entre bosnians i serbis.

## Repartiment

* Enis Bešlagić - Farouk
* Bogdan Diklić - Zaim
* Saša Petrović - Husnija
* Izudin Bajrović - Mugdim
* Emir Hadžihafizbegović - Stanko
* Jasna Žalica - Hitka
* Senad Bašić - Velija
* Feđa Štukan - Adnan
* Hubert Kramar - Supervisor
* Admir Glamočak - Hamdo
* Aleksandar Seksan - Imatge
* Almir Čehajić - Osman
* Alban Ukaj - Glavar

## Banda sonora

La cantant folk bosnia Emina Zečaj va gravar música per a la pel·lícula.

## Premis

* Pardo d’Argent, Festival Internacional de Cinema de Locarno - 2003
* Étoile d’Or, Festival Internacional de Cinema de Marràqueix - 2003
* Cor de Sarajevo a la millor primera pel·lícula, Festival de Cinema de Sarajevo - 2003
* Palmera d'Or, el premi Pierre Kast al millor guió a la XXV edició de la Mostra de València.

## Referències

* ↑ Fuse a cineuropa.org
* ↑ «Priča i pjeva u emisiji Četvrtkom o kulturi». Radio Sarajevo, 10-03-2016. Arxivat de l'original el 18 April 2016. [Consulta: 7 abril 2016].
* ↑ Palmarès del Festival de Locarno 2003
* ↑ 3r Festival de Marràqueix al web del Festival
* ↑ La película bosnia "Gori Vatra" gana Palmera de Oro de la Mostra Valencia, ABC, 24 de juliol de 2004

## Enllaços externs

* Official website
* Gori vatra a YouTube
# Cabana (la Pobla de Massaluca)

La Cabana és una obra de la Pobla de Massaluca (Terra Alta) inclosa a l'Inventari del Patrimoni Arquitectònic de Catalunya.

## Descripció

Construcció generalment de carreuons de pedra més o menys treballats. Són construccions per guardar productes agrícoles o eines de treball, de planta rectangular coberta per una volta de canó (de vegades de totxo i majoritàriament de pedra). L'aspecte exterior és el d'una arcada de mig punt que s'obre al mig d'un marge o desnivell del terreny. La coberta sol ser de terra del nivell superior. No té cap mena de paviment.
La pedra és de calç i no s'utilitza cap mena d'argamassa.

## Referències

* 1 2 «Cabana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Copa de Qatar de futbol

La Copa de Qatar de futbol, antigament Copa Príncep de la Corona de Qatar, és una competició futbolística de Qatar. La disputen els quatre primers classificats de la lliga de primera divisió cada temporada. És organitzada per l'Associació de Futbol de Qatar.

## Historial

Font:
* 1994-95: Al Rayyan 1-0 Al-Arabi
* 1995-96: Al Rayyan 2-0 Al Wakrah
* 1996-97: Al-Arabi 0-0 Al Rayyan [4-3 pen]
* 1997-98: Al-Sadd 3-2 Al-Arabi
* 1998-99: Al Wakrah 2-1 Al-Ittihad [pròrroga]
* 1999-00: Al-Ittihad 0-0 Al Rayyan [9-8 pen]
* 2000-01: Al Rayyan 5-0 Al-Arabi
* 2001-02: Qatar SC 2-0 Al-Ittihad
* 2002-03: Al-Sadd 2-0 Al-Ittihad
* 2003-04: Qatar SC 2-1 Al-Sadd [pròrroga]
* 2004-05: Al-Khor 2-1 Al-Gharrafa
* 2005-06: Al-Sadd 2-1 Qatar SC
* 2006-07: Al-Sadd 2-1 Al-Gharrafa
* 2007-08: Al-Sadd 1-0 Al-Gharrafa
* 2008-09: Qatar SC 0-0 Al Rayyan [4-2 pen]
* 2009-10: Al-Gharrafa 5-0 Al-Arabi
* 2010-11: Qatar SC 2-0 Al-Arabi
* 2011-12: Al Rayyan 0-0 Al-Sadd [4-2 pen]
* 2012-13: Lekhwiya 3-2 Al-Sadd
* 2013-14: El Jaish SC 1-1 Lekhwiya [4-3 pen]
* 2014-15: Lekhwiya 1-1 El Jaish SC [4-3 pen]
* 2015-16: El Jaish SC 2-1 Lekhwiya
* 2016-17: Al-Sadd 2-1 El Jaish SC
* 2017-18: Al-Duhail SC 2-1 Al-Sadd
* 2019-19: No es disputà
* 2019-20: Al-Sadd 4-0 Al-Duhail SC
* 2020-21: Al-Sadd 2-0 Al-Duhail SC

## Referències

* ↑ «Qatar - List of Cup Winners».

## Enllaços externs

* RSSSF
# Graptopetalum macdougallii

Graptopetalum macdougallii és una espècie de planta suculenta del gènere Graptopetalum, de la família de les Crassulaceae.

## Descripció

És una planta suculenta perenne, amb les fulles que formen rosetes. Pot formar densos cúmuls de fins a 1 m mitjançant estolons curts i brots o tiges basals axil·lars. Té una coloració blau-blanc brillant proporcionada per una pols cerosa protectora que cobreix les fulles suculentes.
Cada roseta abraçada al terra conté fins a 50 fulles i fa de 2 a 7 cm de diàmetre. Les fulles que s'estenen durant la temporada de creixement, s'apropen durant l'estació seca, arquejades cap a l'interior de manera que les puntes es trobin al centre de la roseta.
Les fulles, de 25 a 35 mm de llarg, i de 8 15 mm d'ample, són arrodonides, en forma de llengua a semiespatulades, de brillant color blavós a verdós, glauques, i fortament apuntades a l'àpex, amb la punta fins a 2 mm de llarg, amb l'anvers pla i el revers lleugerament convex.
La inflorescència té una tija de 5 a 15 cm d'alçada, ramificada, cada branca de 1,5 a 3 cm de llarg, amb unes 10 flors en total.
Flors en forma d'estrella de 5 puntes, amb franges vermelles, de 2 a 2,5 cm de diàmetre. Floreixen a finals d'hivern o començament de primavera.

## Distribució

Espècie endèmica de les muntanyes a l'oest de Tehuantepec, a l'estat de Oaxaca, Mèxic. Està aïllada geogràficament de les altres espècies de Graptopetalum.
Creix un roques lleugerament a l'ombra, o rarament epifítica, a 1150-2100 m d'altitud.
La seva població es veu amenaçada per col·leccions de plantes utilitzades com a decoració de Nadal a la ciutat de Tehuantepec i voltants.

## Cultiu

Graptopetalum macdougallii hibrida fàcilment amb altres espècies de Graptopetalum i també amb plantes d'altres gèneres relacionats com Echeveria, Pachyphytum, Sedum i possiblement d'altres.
Tolera el plè sol i la sequera, però prefereix mitja ombra i regs regulars (quan la terra ja estigui seca) a l'estiu. Suporta curtes gelades de fins a -5 °C. Es reprodueix fàcilment per divisió de plançons o fulles. No florirà tret que estigui hivernada durant almenys un mes a 15 ° C o menys.
S'utilitza molt en rocalles, jardins de grava, petits contenidors...

## Taxonomia

Graptopetalum macdougallii va ser descrita per Alexander, Edward Johnston i publicada a Cactus and Succulent Journal 12: 161, f. 1940.

### Etimologia

Graptopetalum: nom genèric que deriva de les paraules gregues: γραπτός (graptos) per a "escrits", pintats i πέταλον (petalon) per a "pètals" on es refereix als pètals generalment tacats.
macdougallii: epítet atorgat en honor del botànic nord-americà Thomas (Tom) MacDougall, que va recollir aquesta planta el gener de 1938 a Oaxaca.

## Referències

* ↑ «The Encyclopedia of Succulents». Llifle.
* ↑ «Graptopetalum macdougallii Alexander». Tropicos.org. Missouri Botanical Garden.
# Clarias leiacanthus

Clarias leiacanthus és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 33 cm de llargària total.

## Distribució geogràfica

Es troba a Sumatra, Borneo i Tailàndia.

## Referències

* ↑ uBio (anglès)
* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Figueira da Horta

Figueira da Horta (crioll capverdià Figéra da Orta) és una vila al sud de l'illa de Maio a l'arxipèlag de Cap Verd. Està situada 7 kilòmetres a l'est de Vila do Maio.

## Vegeu també

* Llista de nuclis de població de Cap Verd
# Giresunspor Kulübü

El Giresunspor Kulübü és un club de futbol turc de la ciutat de Giresun.

## Història

El Giresunspor fou fundat l'any 1967. Va disputar la primera divisió turca de futbol entre els anys 1971 i 1977.

## Trajectòria esportiva

* Primera divisió: 1971-1977
* Segona divisió: 1967-1971, 1977-1978, 1979-1986, 1988-1991, 1993-1995, 1997-2000, 2007-
* Tercera divisió: 1978-1979, 1986-1988, 1991-1993, 1995-1997, 2000-2001, 2005-2007
* Quarta divisió: 2001-2005

## Enllaços externs

* Web oficial
* Web de seguidors
* Web de seguidors Arxivat 2020-09-20 a Wayback Machine.